Bygningerne er fra 1924, og har været brugt til opbevaring af ammunition og militært depot. Nu skal det hele sælges. - Vi er i gang med at afhænde de ejendomme, som ikke længere er i brug. Så nu er turen kommet til den her ejendom ved Tolne, fortæller Jens Henrik Sørensen, der er chef for ejendomsjuridisk sektion i Forsvaret. Området har været brugt til opbevaring af ammunition, men har stået tomt siden slutningen af 1990'erne. Ejendomsvurderingen er ca. 5,5 mio. kr., men alle bud er velkomne, fortæller Forsvaret. - Jeg håber, at der er et marked for det. Det er jo en meget speciel ejendom, siger Jens Henrik Sørensen. Skovarealet er i alt 18 hektar og kan f.eks. benyttes til jagt. Man kan byde på militærejendommen ved Tolne indtil d. 11. juni 2013.

Referat:
Ti gamle bunkere og et tilhørende skovareal i Tolne er blevet sat til salg af Forsvaret.